A Törvényszék 2012. március 6-i ítélete - FLS Plast kontra Bizottság
(T-64/06. sz. ügy)
(Verseny - Kartellek - A műanyag ipari zsákok ágazata - Az EK 81. cikk (1) bekezdésének megsértését megállapító határozat - A jogsértés időtartama - Bírságok - A jogsértés súlya - Enyhítő körülmények - A közigazgatási eljárás során történő együttműködés - Arányosság - Egyetemleges kötelezettség - Ne bis in idem elve)
Az eljárás nyelve: angol
Felek
Felperes: FLS Plast A/S (Valby, Dánia) (képviselők: K. Lasok, QC, majd M. Thill-Tayara ügyvéd)
Alperes: az Európai Bizottság (képviselők: F. Castillo de la Torre megbízott, segítője: M. Gray, barrister)
Az ügy tárgya
Elsődlegesen a[z EK 81. cikk] alkalmazására vonatkozó eljárásban 2005. november 30-án hozott C(2005)4634 végleges bizottsági határozat (COMP/F/38.354 ipari zsákok ügy) részleges megsemmisítése, másodlagosan a hivatkozott határozatban a felperessel szemben kiszabott bírság csökkentése iránti kérelem.
Az ítélet rendelkező része
A Törvényszék a[z EK 81. cikk] alkalmazására vonatkozó eljárásban 2005. november 30-án hozott C(2005)4634 végleges bizottsági határozatot (COMP/F/38.354 ipari zsákok ügy) megsemmisíti annyiban, amennyiben e határozat 1. cikkének (1) bekezdésében az FLS Plast egységes és folyamatos jogsértésért fennálló felelősségét az 1990. december 31. és 1991. december 31. közötti időszakra nézve állapítja meg.
A Törvényszék azon összeget, amelynek megfizetésére a Bizottság az FLS Plastot a C(2005)4634 végleges bizottsági határozat 2. cikk f) pontjában egyetemlegesen kötelezte, 14,45 millió euróban állapítja meg.
Törvényszék a keresetet ezt meghaladó részében elutasítja.
Az Európai Bizottság és az FLS Plast maga viseli a saját költségeit.
____________
1 - HL C 96., 2006.4.22.